KCE บวก 3% ลุ้นกำไรปี 65 โต 23% แตะ 3 พันลบ. เคาะเป้า 80 บ.
KCE บวก 3% โบรกเคาะเป้า 80 บ. ชี้กำไรปีนี้แตะ 3 พันลบ. คาดแนวโน้มความต้องการ PCB ยังคงเพิ่มขึ้นอย่างต่อเนื่อง และปีหน้ากำไรมีโอกาสเพิ่มขึ้น 14% 
KCE บวก 3% โบรกเคาะเป้า 80 บ. ชี้กำไรปีนี้แตะ 3 พันลบ. คาดแนวโน้มความต้องการ PCB ยังคงเพิ่มขึ้นอย่างต่อเนื่อง และปีหน้ากำไรมีโอกาสเพิ่มขึ้น 14%
20 เม.ย. 2565

ผู้สื่อข่าวรายงานว่าวันนี้ (20 เม.ย. 2565) ราคาหุ้น บริษัท เคซีอี อีเลคโทรนิคส์ จำกัด (มหาชน) หรือ KCE ณ เวลา 12:17 น. อยู่ที่ระดับ 63 บาท เพิ่มขึ้น 1.75 บาท หรือ 2.86% โดยทำจุดสูงสุดที่ 64 บาท และทำจุดต่ำสุดที่ 61.75 บาท ด้วยมูลค่าการซื้อขาย 515.26 ล้านบาท
 
บริษัทหลักทรัพย์ เคทีบีเอสที จำกัด (มหาชน) ระบุในบทวิเคราะห์มีการประเมินว่า KCE อาจมีกำไรปกติในไตรมาส 1/2565 อยู่ที่ 596 ล้านบาท เพิ่มขึ้น 18% เมื่อเทียบจากงวดเดียวกันของปีก่อน แต่ลดลง 15% เมื่อเทียบจากไตรมาสก่อนหน้า
ทั้งนี้ผลดังกล่าวจากสงครามรัสเซีย-ยูเครน ทำให้เกิด supply chain disruption ส่งผลให้โรงงานผลิตรถยนต์ในกลุ่มประเทศยุโรปซึ่งเป็นกลุ่มลูกค้าหลักของบริษัท ต้องปิดโรงงานชั่วคราวไปหลายแห่ง ขณะที่ประเมิน gross margin ดีขึ้นเล็กน้อยที่ 25.5% จากการปรับขึ้นราคาขาย และ efficiency โรงงานที่ดีขึ้น ฝ่ายวิจัยคงประมาณการกำไรสุทธิปี 2565 อยู่ที่ 3.0 พันล้านบาท โดยเพิ่มขึ้น 23% เมื่อเทียบงวดเดียวกันของปีก่อน และ ปี 2566 อยู่ที่ 3.3 พันล้านบาท เพิ่มขึ้น 14% เทียบกับงวดเดียวกันของปีก่อน โดยจากสมมติฐาน
1) รายได้สกุล USD ในปี 2565 อยู่ที่ 575 เพิ่มขึ้น 22.7% และ ปี 2566 อยู่ที่ 664 ล้านเหรียญสหรัฐฯ เพิ่มขึ้น 15.4% จาก demand ของ PCB ที่ยังเพิ่มขึ้น
2) gross margin ปี 2565 อยู่ที่ 27.5% เพิ่มขึ้นจากปี 2564 จาก economies of scale และปรับราคาขายสินค้าขึ้น ราคาหุ้น underperform SET ลดลง 26% ในช่วง 3เดือน จากกำไรไตรมาส 4/2564 ที่โตน้อยกว่าคาดจากผลกระทบ จากการลงเครื่องจักรใหม่ และการปรับตัวลงตามหุ้นกลุ่มเทคโนโลยีโลก ขณะที่ราคาหุ้น outperform SET เพิ่มขึ้น 11% ในช่วง 1 เดือนที่ผ่านมาจากแนวโน้มปัญหากำลังการผลิตใหม่ที่คลี่คลาย
โดยฝ่ายวิจัยยังคง แนะนำ “ซื้อ” ให้ราคาเป้าหมายปี 2565 อยู่ที่ 80.00 บาท มองว่าแนวโน้มความต้องการ PCB ยังเพิ่มขึ้นต่อเนื่อง โดยเฉพาะจาก EV car ปัจจุบันราคาหุ้นเทรดอยู่ที่ PER ปี 2565 ที่ 25.1 เท่า ต่ำกว่าค่าเฉลี่ยย้อนหลัง 5 ปี ที่ 27.4 เท่า